राम मंदिर निर्माण के लिए स्वामी सत्यमित्रानंद जी महाराज के आमरण अनशन से पहले महामंडलेश्वर स्वामी यतींद्रानंद गिरी महाराज रुड़की में 11 नवंबर को भक्तों के साथ एक दिवसीय सांकेतिक उपवास करेंगे। उनका कहना है कि देश में राम के नाम पर अब कोई राजनीति नहीं होनी चाहिए, अब मंदिर बनना है। उन्होंने कहा कि स्वामी सत्यमित्रानंद को यदि अनशन पर बैठना पड़ा तो देश में उबाल आ जाएगा। लिहाजा उनके अनशन से पहले केंद्र सरकार कानून बनाकर मंदिर निर्माण शुरू करे, इसके लिए उन्होंने सांकेतिक अनशन का निर्णय लिया है।